Keith Flint

Keith Charles Flint (* 17. september 1969, Chelmsford, Spojené kráľovstvo – † 4. marec 2019, Dunmow, Spojené kráľovstvo
) bol britský spevák, člen elektronickej hudobnej skupiny The Prodigy.

Narodil sa a vyrastal v Essexe v meste Chelmsford.

 Kariéra 
V začiatkoch The Prodigy pôsobil ako tanečník,  až kým sa nerozhodol pre úplnú zmenu imidžu. Dlhé vlasy si dal skrátiť a začal nosiť jedinečný účes v tvare dvoch punkáčskych „kohútov“, pričom stred jeho hlavy zostal vyholený. Skladbou „Firestarter“, ku ktorej sám napísal text, sa stal ikonou, kontroverzným punkerom a tvárou The Prodigy.

 Sólová kariéra 
Jeho prvý sólový projekt sa nazýval Flint. Bola to skupina so štyrmi členmi: Keith ako spevák, Jim Davies ako gitarista a Kieron Pepper a Tony Howlett ako hráči na bicie. Prvý (limitovaný) singel bol „Asteroids“, avšak prvý oficiálny singel niesol názov „Aim 4“, ktorý bol vydaný v júli 2003. Videoklip k singlu režíroval Jonas Åckerlund, ktorý robil aj klip ku skladbe „Smack My Bitch Up“ od The Prodigy. Neskôr sa skupina pre neúspech rozhodla skončiť, avšak zanechala po sebe nevydaný album Device #1 s desiatimi skladbami.

Neskôr mal sólový projekt pod názvom Clever Brains Fryin’ (CBF). Prvé vystúpenie mal v júli 2004 na festivale Global Gathering. Od vydania albumu Their Law: The Singles 1990–2005 (The Prodigy) a následnom turné Prodigy CBF nevystupovala.

 Úmrtie 
Dňa 4. marca 2019 bola privolaná Essexská polícia k domu Keitha Flinta, kde bol nájdený mŕtvy. Polícia skonštatovala, že išlo o samovraždu. V nasledujúci deň,  oficiálna webová stránka kapely oznámila smrť ich hlavného člena a skupina The Prodigy zrušila všetky plánované koncerty. Veľa osobností si uctilo jeho pamiatku fotkami na internete, kde väčšina z nich spomínali Keithov jemný temperament, ilustrujúci jeho osobnú láskavosť, zdvorilosť a veľkorysosť. 

 Referencie 

 Iné projekty 

 Externé odkazy 
 Oficiálna stránka skupiny The Prodigy

Kategória:Členovia skupiny The Prodigy
Kategória:Anglickí speváci
Kategória:Anglickí elektronickí hudobníci
Kategória:Britskí techno hudobníci
Kategória:Hardcore techno hudobníci
Kategória:Breakbeatoví hudobníci
Kategória:Punkrockoví hudobníci
Kategória:Držitelia ceny Kerrang! Award
Kategória:Britskí tanečníci
Kategória:Obete samovrážd
Kategória:Osobnosti z Chelmsfordu